Zastupnica u Europskom Parlamentu i izvjestiteljica za pitanje malog obalnog ribolova, Ruža Tomašić u Studiju 4 govorila je o nedavnim pregovorima i odluci o zabrani mreža stajaćica te što takva odluka znači za hrvatske ribare.





'Ja sam išla razgovarati s poslanikom Velom i njemu sam rekla o problemima hrvatskih ribara. On je s Malte i naravno da zna za te problem jer imaju ih i oni tamo. Tako da sad s Komisijom radim i ja doista vjerujem da ću do konca mandata uspjeti izmijeniti mediteransku uredbu. Tako da će naši mali obalni ribari moći bacati mreže', istaknula je.





Razgovaralo se i o drugima europskim temama. Između ostalog i o 4. željezničkome paketu. 'Taj se paket tiče Hrvatske utoliko da Hrvatska mora uložiti u željezničku infrastrukturu. Znate da je naša infrastruktura još od Austro-Ugarske..onda se čudimo što nam je ovakvo. Mi želimo trgovati, želimo turizam, a to se ne može bez dobre željeznice. Ako mi uložimo, možemo je iznajmljivat, donosno odavati u koncesiju.', objasnila je i dodala kako bi za to trebali iskoristiti i novac iz europskih fondova.





Smatra da problem viza za SAD ove dvije države trebaju riješiti bilateralnim sprazumom. Dok je na pitanje o blokadi poglavlja 26 za Srbiju odgovorila: 'Ja vjerujem da će Plenković i ministar ostati kod toga i da neće popustiti. Samo bih voljela da malo više lobiraju.'

